31997D0563
L 232/12
JURNALUL OFÍCIAL AL UNIUNII EUROPENE
DECIZIA COMISIEI
din 28 iulie 1997
de modificare a Deciziei 94/325/CE de stabilire a condițiilor speciale ce reglementează importurile de produse pescărești și de acvacultură din Thailanda
(Text cu relevanță pentru SEE)
(97/563/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/493/CEE a Consiliului din 22 iulie 1991 de stabilire a condițiilor de sănătate pentru producerea și introducerea pe piață a produselor pescărești (1), modificată ultima dată de Directiva 96/23/CE (2), în special articolul 11 alineatul (1),
întrucât Comisia adoptă Decizia 97/562/CE (3) de stabilire a condițiilor speciale pentru importul de moluște bivalve, echinoderme, tunicate și gasteropode marine provenind din Thailanda; întrucât, prin urmare, este necesară modificarea Deciziei 94/325/CE a Comisiei (4), modificată ultima dată de Decizia 96/31/CE (5);
întrucât măsurile stabilite în prezenta decizie sunt în conformitate cu avizul Comitetului permanent veterinar,
ADOPTĂ PREZENTA DECIZIE:
Articolul 1
Punctul IV.7 din anexa A la Decizia 94/325/CE a Comisiei se înlocuiește cu următorul text:
„7.
de asemenea, în cazul în care produsele pescărești sunt moluște bivalve congelate sau prelucrate: moluștele au fost obținute din zonele de producție autorizate enumerate în lista din anexa la Decizia 97/562/CE a Comisiei (6) de stabilire a condițiilor speciale pentru importul de moluște bivalve, echinoderme, tunicate și gasteropode marine provenind din Thailanda și au fost sterilizate sau supuse tratamentului termic în conformitate cu cerințele Deciziei 93/25/CEE a Comisiei (7).
Articolul 2
Prezenta decizie se adresează statelor membre.
Adoptată la Bruxelles, 28 iulie 1997.